pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ชื่นชมทีมรักบี้ไทย ทำผลงานยอดเยี่ยมคว้าชัยชนะในรายการ Asia Rugby Sevens Trophy 2021 ที่ไทยเป็นเจ้าภาพถือเป็นโอกาสสนับสนุนนโยบาย Sport Tourism
วันพุธที่ 13 เมษายน 2565
โฆษกรัฐบาล เผย “นายกฯ” ชื่นชมทีมรักบี้ไทย ทําผลงานยอดเยี่ยมคว้าชัยชนะในรายการ Asia Rugby Sevens Trophy 2021 ที่ไทยเป็นเจ้าภาพถือเป็นโอกาสสนับสนุนนโยบาย Sport Tourism
โฆษกรัฐบาล เผย “นายกฯ” ชื่นชมทีมรักบี้ไทย ทําผลงานยอดเยี่ยมคว้าชัยชนะในรายการ Asia Rugby Sevens Trophy 2021 ที่ไทยเป็นเจ้าภาพถือเป็นโอกาสสนับสนุนนโยบาย Sport Tourism
วันนี้ (13 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับทีมรักบี้ไทยทั้ง 2 ทีม ที่สร้างผลงานยอดเยี่ยมในการแข่งขันรักบี้ 7 คน ชิงแชมป์เอเชีย ในรายการ Asia Rugby Sevens Trophy 2021 (แข่งขันในปี 2022) ซึ่งประเทศไทยเป็นเจ้าภาพจัดการแข่งขัน ณ สนามสุระกุล จังหวัดภูเก็ต ระหว่างวันที่ 9 – 10 เมษายน 2565 ที่ผ่านมา สร้างรอยยิ้มและความภาคภูมิใจให้แก่คนไทยทั้งประเทศ โดยทีมรักบี้หญิงไทยคว้าแชมป์เอเชียมาครองได้สําเร็จ เอาชนะทีมคู่แข่งจากสหรัฐอาหรับเอมิเรตส์ในรอบชิงชนะเลิศ ทําคะแนนนําคู่แข่งขันในครึ่งแรกออกไป 17 – 0 จุด และยังคงโชว์ฟอร์มได้อย่างยอดเยี่ยมในครึ่งหลัง ทําให้สามารถเอาชนะทีมคู่แข่งไปได้ 22 – 5 จุด คว้าแชมป์มาครองได้สําเร็จตามเป้าหมาย โดยเสียเพียง 1 ทรัยตลอดการแข่งขันทั้งรายการ ด้านทีมรักบี้ชายไทยก็ได้รางวัลติดมือ คว้าแชมป์อันดับ 3 มาครอง โดยเอาชนะไต้หวันไป 21 – 5 จุด
นายธนกร กล่าวว่า นายกฯ ชื่นชมนักกีฬาทุกคนที่สร้างผลงานได้อย่างยอดเยี่ยมในการแข่งขันครั้งนี้ ซึ่งต้องใช้วินัย ความมุ่งมั่น ความพยายามในการฝึกซ้อมอย่างหนัก และความสามัคคี จึงประสบผลสําเร็จอย่างที่ตั้งใจ พร้อมทั้งส่งกําลังใจให้ทีมนักกีฬาทุกคน โดยขอให้มุ่งมั่นฝึกซ้อมและเรียนรู้จากความผิดพลาด เพื่อสร้างผลงานที่ดียิ่งขึ้นในครั้งต่อไป นอกจากนี้ นายกรัฐมนตรีขอบคุณทีมงานทุกคนที่ทุ่มเททํางานอย่างหนักอยู่เบื้องหลังความสําเร็จในครั้งนี้ ถือเป็นความสําเร็จที่สร้างความภาคภูมิใจให้กับคนไทยทั้งประเทศ สร้างชื่อเสียงและย้ําศักยภาพด้านกีฬาของประเทศไทยในวงการกีฬาระดับนานาชาติ นอกจากประเทศไทยจะเป็นเจ้าภาพจัดการแข่งขันรักบี้ 7 คน ชิงแชมป์เอเชียในครั้งนี้แล้ว ประเทศไทยยังเป็นเจ้าภาพจัดการประชุมใหญ่ของสหพันธ์รักบี้แห่งเอเชีย ซึ่งกิจกรรมทั้งหมดนนี้อยู่ภายใต้มาตรการป้องกันโควิด-19 อย่างเคร่งครัด เป็นการจัดการแข่งขันที่ถือว่าประสบความสําเร็จ ได้รับคําชื่นชมจากสหพันธ์รักบี้แห่งเอเชียในเรื่องการจัดการที่ยอดเยี่ยม อีกทั้งยังเป็นการดําเนินการตามนโยบายการท่องเที่ยวเชิงกีฬา (Sport Tourism) ของรัฐบาล ที่ผลักดันและสนับสนุนให้ปรับตัวและจัดกิจกรรมท่องเที่ยวเชิงกีฬาวิถีใหม่ ที่ให้ความสําคัญทั้งเรื่องความปลอดภัยด้านสาธารณสุข รับผิดชอบต่อสิ่งแวดล้อมและชุมชนภายใต้แนวคิด BCG
“นายกฯ ขอบคุณหน่วยงานที่เกี่ยวข้องทุกภาคส่วน ทั้งภาครัฐและเอกชนที่ร่วมกันเป็นเจ้าภาพจัดการแข่งขันและการประชุมดังกล่าว ซึ่งประสบความสําเร็จด้วยดี และเป็นการแสดงให้นานาชาติเห็นถึงศักยภาพและความพร้อมของไทย เป็นต้นแบบในการจัดการแข่งขันกีฬาอื่นๆ และเป็นโอกาสต่อยอดศักยภาพของไทยในการเป็นเจ้าภาพจัดการแข่งขันกีฬาระดับโลกในอนาคต” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลหนุน “เพื่อไทย” ใช้ขุนพลซักฟอกให้น้อย แนะเน้นคุณภาพเนื้อหา ท้าโชว์หลักฐานเด็ดม้วนเดียวจบไม่ใช่ส่งไม้ต่อยื้อเวลาไปเรื่อย มั่นใจชี้แจงได้ทุกประเด็น
วันเสาร์ที่ 16 เมษายน 2565
โฆษกรัฐบาลหนุน “เพื่อไทย” ใช้ขุนพลซักฟอกให้น้อย แนะเน้นคุณภาพเนื้อหา ท้าโชว์หลักฐานเด็ดม้วนเดียวจบไม่ใช่ส่งไม้ต่อยื้อเวลาไปเรื่อย มั่นใจชี้แจงได้ทุกประเด็น
​โฆษกรัฐบาลหนุน “เพื่อไทย” ใช้ขุนพลซักฟอกให้น้อย แนะเน้นคุณภาพเนื้อหา ท้าโชว์หลักฐานเด็ดม้วนเดียวจบ ไม่ใช่ส่งไม้ต่อยื้อเวลาไปเรื่อย มั่นใจชี้แจงได้ทุกประเด็น เย้ยถ้ายังอภิปรายแบบเดิม ยืนระยะให้ถึงยก 3 ให้ได้ก่อนค่อยคิดน็อกรัฐบาลยก 5
วันนี้ 16 เม.ย.. 65นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสงส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน หรือวิปฝ่ายค้าน ระบุว่า การอภิปรายไม่ไว้วางใจครั้งนี้จะใช้ผู้อภิปรายไม่มาก เน้นคุณภาพ ยก 5 ต้องน็อกเอาต์แล้วว่า ก่อนฝ่ายค้านจะโม้ว่าจะน็อกรัฐบาลในยก 5 นั้น ช่วยสรุปวัน ผู้อภิปราย และประเด็นให้ลงตัวกันเองในฝ่ายค้านก่อนจะดีกว่า ไม่ใช่โม้รายวันว่ามีข้อมูลเด็ดแบบนั้นแบบนี้ แต่พอเอาเข้าจริงมีแต่นํา้ท่วมทุ่ง ทั้งนี้ หากหาข้อมูลอภิปรายไม่ได้ก็ควรทําใจยอมรับความจริง ไม่ใช่สติแตก โหมโรงหลอกชาวบ้านไปวันๆ ยืนยันว่ารัฐบาลไม่ได้ทําอะไรผิด พร้อมชี้แจงฝ่ายค้านต่อสภาฯ ในทุกประเด็น
“ผมเห็นด้วยที่ฝ่ายค้านจะใช้จํานวนผู้อภิปรายไม่มาก ควรจะหันมาเน้นคุณภาพบ้าง เพราะหากข้อมูลหรือเนื้อหาการอภิปรายมีคุณภาพจริงๆ ก็ใช้ผู้อภิปรายแค่ 2-3 คนก็พอ ไม่ใช่อ้างว่าส่งไม้ต่อกันไปเรื่อยๆ งัดหลักฐานที่ว่าเด็ดออกมาโชว์ได้เลย หากพบว่ามีความผิดปกติจริง นายกฯ ไม่ปล่อยเอาไว้แน่นอน อย่างไรก็ตาม ไม่อยากให้พูดอะไรแค่เอามัน ที่บอกว่ารอบนี้ยก 5 จะน็อกรัฐบาลนั้น ดีไม่ดีฝ่ายค้านเองที่จะยืนระยะไม่ถึงยก 3 ด้วยซ้ํา ถ้าหากการอภิปรายยังเป็นแบบเดิมๆ เพราะประชาชนคงรับไม่ได้ และจะไม่ไว้วางใจฝ่ายค้านเสียเองในที่สุด” นายธนกร กล่าว
รัฐบาลไทย-ข่าวทำเนียบรัฐบาล-สธ.ชู "Medical Hub - นวดสปา" สร้างเศรษฐกิจไทยด้วยสุขภาพ ในงานประชุม APEC ด้านสาธารณสุข
วันพฤหัสบดีที่ 18 สิงหาคม 2565
สธ.ชู "Medical Hub - นวดสปา" สร้างเศรษฐกิจไทยด้วยสุขภาพ ในงานประชุม APEC ด้านสาธารณสุข
กรมสนับสนุนบริการสุขภาพ กระทรวงสาธารณสุข นําเสนอการขับเคลื่อน Medical Hub ของไทยผ่านการจัดบูธนิทรรศการในงานประชุม APEC Health Week ระหว่างวันที่ 22-26 สิงหาคมนี้ โชว์ศักยภาพด้านการแพทย์และสาธารณสุขไทย บริการสุขภาพชั้นเลิศ นวด สปา
กรมสนับสนุนบริการสุขภาพ กระทรวงสาธารณสุข นําเสนอการขับเคลื่อนMedical Hub ของไทยผ่านการจัดบูธนิทรรศการในงานประชุม APEC Health Week ระหว่างวันที่ 22-26 สิงหาคมนี้ โชว์ศักยภาพด้านการแพทย์และสาธารณสุขไทย บริการสุขภาพชั้นเลิศ นวด สปา ผลิตภัณฑ์สุขภาพคุณภาพสูง ตอบโจทย์การสร้างสมดุลสุขภาพและเศรษฐกิจ ชูบทบาท อสม. กับการควบคุมป้องกันโควิด 19 ในชุมชน
นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กระทรวงสาธารณสุข กล่าวว่า ในการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 และการประชุมคณะทํางานด้านสุขภาพของเอเปค ครั้งที่ 2/2565 หรือAPEC Health Week ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กรุงเทพฯ หลังการระบาดของโรคโควิด 19 ประเทศไทยให้ความสําคัญกับการฟื้นฟูเศรษฐกิจที่ยั่งยืนสร้างสมดุลทุกด้าน ผ่านตามแนวคิดเศรษฐกิจชีวภาพ- เศรษฐกิจหมุนเวียน- เศรษฐกิจสีเขียว (Bio-Circular-Green Economic Model : BCG) ในส่วนกรมสนับสนุนบริการสุขภาพได้จัดนิทรรศการภายใต้แนวคิด “Thailand Global Healthcare Destination” นําเสนอถึงการขับเคลื่อนสู่การเป็นศูนย์กลางด้านสุขภาพ (Medical Hub) ของไทย ศักยภาพของอุตสาหกรรมการแพทย์เพื่อสร้างเศรษฐกิจไทยภายหลังการระบาดของโรคโควิด 19 ได้แก่การให้บริการทางการแพทย์ที่มีศักยภาพสูง มีชื่อเสียงและดึงดูดชาวต่างชาติ(Magnets) และอุตสาหกรรมที่ส่งเสริมการท่องเที่ยวทางการแพทย์ ได้แก่ การดูแลรักษาสุขภาพบริการชั้นเลิศ (Wellness & Medical Retreat) เช่น การนวดรักษา การนวดกดจุด สปา เป็นต้น
นอกจากนี้ยังมีการนําเสนอผลิตภัณฑ์คุณภาพสูงเพื่อการดูแลสุขภาพ (High Products Hub) จากองค์การเภสัชกรรมโรงพยาบาลเจ้าพระยาอภัยภูเบศร และบริษัทขาวลออ เป็นต้นข้อเสนอแพ็กเกจตรวจสุขภาพพิเศษ จากโรงพยาบาลเอกชนชั้นนําของประเทศบทบาทของอาสาสมัครสาธารณสุขไทย(อสม.) ในการรับมือสถานการณ์การแพร่ระบาดของโรคโควิด 19 ในช่วงที่ผ่านมา ซึ่งได้รับคําชื่นชมจาก WHOรวมถึงการเตรียมความพร้อมของประเทศไทยในการเป็นเจ้าภาพจัดงานSpecialised Expo 2028 Phuketโดยมีสํานักงานส่งเสริมการจัดประชุมและนิทรรศการ (Thailand Convention and Exhibition Bureau) หรือ TCEB ร่วมจัดนิทรรศการด้วย
นพ.ธเรศ กล่าวว่า ตลอดระยะเวลาการจัดประชุม กระทรวงสาธารณสุขร่วมกับหน่วยงานต่างๆ ในการส่งเสริมสนับสนุนการวางจําหน่ายผลิตภัณฑ์เพื่อสุขภาพ ผลิตภัณฑ์สมุนไพรไทยและผลิตภัณฑ์โอทอป 4 -5 ดาว (OTOP) ณ ลานพลาซ่า King Power รางน้ําและเปิดช่องทางการวางจําหน่ายสินค้าและผลิตภัณฑ์สุขภาพออนไลน์ ผ่านทางเว็บไซต์https://www.thailandmedicalhub.net/ ซึ่งผู้เข้าร่วมประชุมเอเปคสามารถซื้อสินค้าและผลิตภัณฑ์สุขภาพในพื้นที่จัดแสดงนิทรรศการและขอคืนภาษีได้โดยได้รับความร่วมมือในการเตรียมระบบ Vat Refund/Tax Refund และการเปิดใช้ช่องทางพิเศษ (Fast Track Lane)จากการท่าอากาศยานสุวรรณภูมิ กรมสรรพากร กรมศุลกากร สํานักงานตรวจคนเข้าเมือง และหน่วยงานอื่นๆ ที่เกี่ยวข้องเพื่ออํานวยความสะดวกให้แก่ผู้เข้าประชุมการประชุมระดับสูงว่าด้วยสาธารณสุขและเศรษฐกิจครั้งนี้ด้วย
********************************* 18 สิงหาคม 2565
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง ร้านดารุมะ ซูชิ ถูกลอยแพ สั่ง กสร. เร่งตรวจสอบช่วยคุ้มครองสิทธิโดยด่วน
วันจันทร์ที่ 20 มิถุนายน 2565
รมว.เฮ้ง ห่วงลูกจ้าง ร้านดารุมะ ซูชิ ถูกลอยแพ สั่ง กสร. เร่งตรวจสอบช่วยคุ้มครองสิทธิโดยด่วน
รัฐมนตรีว่าการกระทรวงแรงงาน ห่วงใยลูกจ้าง “ร้านดารุมะ ซูชิ” ที่ถูกลอยแพทั้ง 27 สาขา สั่งกรมสวัสดิการและคุ้มครองแรงงานและหน่วยงานในสังกัด เร่งตรวจสอบช่วยเหลือคุ้มครองให้ลูกจ้างได้รับสิทธิประโยชน์ตามกฎหมายโดยด่วน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่มีกระแสข่าวว่า ร้านซูซิแห่งหนึ่งประกาศปิดร้านอย่างไม่มีกําหนด ทําให้พนักงานในร้านถูกลอยแพไม่ได้รับเงินเดือน ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจแรงงานเข้าตรวจสอบหาข้อเท็จจริงทันที เบื้องต้นได้รับข้อมูลทราบว่า ร้านดังกล่าวชื่อ ร้านดารุมะ ซูชิ ได้จดทะเบียนในนามบริษัท ดารุมะ ซูชิ จํากัด มีสํานักงานใหญ่ตั้งอยู่ที่เขตบางเขน กรุงเทพมหานคร ประกอบกิจการ ร้านอาหารญี่ปุ่น ได้เปิดให้บริการอยู่ในกรุงเทพมหานคร และจังหวัดใกล้เคียงรวมทั้งสิ้นจํานวน 27 สาขา ซึ่งในปัจจุบันร้านทุกสาขาได้ปิดให้บริการอย่างไม่มีกําหนดแล้ว โดยในวันที่ 20 มิถุนายน 2565 นี้ พนักงานตรวจแรงงาน สํานักงานสวัสดิการและคุ้มครองแรงงานท้องที่ที่ร้านสาขาของร้านดารุมะ ซูชิตั้งอยู่ จะเข้าไปตรวจสอบหาข้อเท็จจริงเพิ่มเติม
นายสุชาติกล่าวต่อว่า ผมยังได้สั่งการให้หน่วยงานในสังกัดกระทรวงแรงงาน เข้าช่วยเหลือลูกจ้างร้านซูซิดังกล่าวทุกสาขา โดยจะเข้าไปให้คําปรึกษาข้อกฎหมาย และสิทธิประโยชน์ต่างๆ ที่ลูกจ้างพึงได้รับตามกฎหมายคุ้มครองแรงงาน และกฎหมายประกันสังคม พร้อมทั้งเตรียมตําแหน่งงานว่างรองรับกรณีลูกจ้างมีความประสงค์จะหางานใหม่ หรือหากลูกจ้างต้องการเปลี่ยนสายงานหรือเพิ่มทักษะด้านอาชีพก็สามารถเข้ารับการฝึกอบรมเพื่อพัฒนาทักษะฝีมือแรงงานได้ทันที
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กรณีดังกล่าว การที่นายจ้างไม่ให้ลูกจ้างเข้าทํางานและไม่จ่ายค่าจ้างให้ เหตุเพราะนายจ้างไม่สามารถดําเนินกิจการต่อไปได้ ถือเป็นการเลิกจ้าง โดยลูกจ้างมีสิทธิได้รับค่าจ้างค้างจ่าย ค่าชดเชย สินจ้างแทนการบอกกล่าวล่วงหน้า และเงินอื่นตามที่ตกลงกับนายจ้าง
ทั้งนี้ ลูกจ้างที่ได้รับผลกระทบจากกรณีดังกล่าว สามารถเข้ามายื่นคําร้อง คร.7 และยื่นคําขอรับเงินสงเคราะห์จากกองทุนสงเคราะห์ลูกจ้างต่อพนักงานตรวจแรงงานได้ที่สํานักงานสวัสดิการและคุ้มครองแรงงานในพื้นที่ที่ลูกจ้างปฏิบัติงานอยู่ หรือโทรสายด่วนกระทรวงแรงงาน 1506 กด 3 หรือ 1546 กรมสวัสดิการและคุ้มครองแรงงาน
รัฐบาลไทย-ข่าวทำเนียบรัฐบาล-“โฆษกแรงงาน”แจง สมัครผู้ประกันตน ม.40 ไม่กระทบสิทธิบัตรทอง บัตรสวัสดิการแห่งรัฐ
วันเสาร์ที่ 7 สิงหาคม 2564
“โฆษกแรงงาน”แจง สมัครผู้ประกันตน ม.40 ไม่กระทบสิทธิบัตรทอง บัตรสวัสดิการแห่งรัฐ
“โฆษกแรงงาน”แจงกรณีที่มีกระแสข่าวในสื่อโซเชียลสมัครผู้ประกันตน ม.40 ยืนยันไม่กระทบสิทธิบัตรทอง บัตรสวัสดิการแห่งรัฐ
เมื่อวันที่ 7 สิงหาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยถึงกรณีที่มีกระแสข่าวในสื่อโซเชียลว่า ผู้ประกอบอาชีพอิสระที่สมัครเป็นผู้ประกันตนมาตรา 40 แล้วจะไม่สามารถใช้สิทธิบัตรทอง บัตรสวัสดิการแห่งรัฐ บัตรคนจน หรือสวัสดิการแห่งรัฐต่าง ๆ ได้นั้น ในเรื่องนี้ กระทรวงแรงงาน ขอชี้แจงว่า จากการที่รัฐบาลมีมาตรการเยียวยาผู้ที่ได้รับผลกระทบจากการ “ล็อกดาวน์” ในพื้นที่สีแดงเข้ม 29 จังหวัด ครอบคลุม 9 ประเภทกิจการ สําหรับผู้ประกันตนมาตรา 40 ที่จะได้รับเงินเยียวยาเป็นเวลา 1 เดือน จะต้องเป็นผู้ประกันตนมาตรา 40 และไม่สามารถใช้สิทธิบัตรทอง บัตรสวัสดิการแห่งรัฐ บัตรคนจน หรือสวัสดิการแห่งรัฐต่าง ๆ ได้นั้น ในเรื่องนี้ว่า ไม่เป็นความจริง เพราะการสมัครมาตรา 40 มีทั้งหมด 3 ทางเลือก ได้แก่ ทางเลือกที่ 1 ผู้ประกันตนจ่ายเงินสมทบ 70 บาทต่อเดือน ได้รับสิทธิประโยชน์คุ้มครอง 3 กรณี มีทดแทนการขาดรายได้เมื่อเจ็บป่วย ทุพพลภาพ และค่าทําศพ ทางเลือกที่ 2 ผู้ประกันตนจ่าย 100 บาท ต่อเดือน ได้รับสิทธิประโยชน์คุ้มครอง 4 กรณี มีทดแทนการขาดรายได้เมื่อเจ็บป่วย ทุพพลภาพ ค่าทําศพ และเพิ่มบําเหน็จชราภาพอีกหนึ่งกรณี และทางเลือกที่ 3 ผู้ประกันตนจ่าย 300 บาท ได้รับสิทธิประโยชน์พื้นฐานคุ้มครอง 5 กรณี มีทดแทนการขาดรายได้เมื่อเจ็บป่วย ทุพพลภาพ ค่าทําศพ บําเหน็จ ชราภาพ และสงเคราะห์บุตร ซึ่งสิทธิประโยชน์ดังกล่าวไม่เกี่ยวกับสิทธิรักษาพยาบาลร่วมกับบัตรทอง (สปสช.) หรือสิทธิประโยชน์สวัสดิการแห่งรัฐต่าง ๆ ที่เคยได้รับยังเหมือนเดิม และในขณะนี้สํานักงานประกันสังคมยังลดเงินสมทบได้ลดเงินสมทบ ผู้ประกันตนตามมาตรา 40 เหลือร้อยละ 60 ของเงินสมทบเดิม เป็นระยะเวลา 6 เดือนตั้งวันที่ 1 ส.ค. 64 -31 ม.ค. 65 ให้แก่ผู้ประกันตน ทางเลือกที่ 1 เดิมจ่าย 70 บาท เหลือ 42 บาทต่อเดือน ทางเลือกที่ 2 เดิมจ่าย 100 บาท เหลือ 60 บาทต่อเดือน และทางเลือกที่ 3 เดิมจ่าย 300 บาท เหลือ 180 บาท
นางเธียรรัตน์ ยังกล่าวยืนยันว่า การสมัครมาตรา 40 ไม่เกี่ยวข้องกับสิทธิรักษาพยาบาลร่วมกับบัตรทอง (สปสช.) รวมทั้งสิทธิประโยชน์สวัสดิการแห่งรัฐต่างๆ แต่อย่างใด และสิทธิที่เคยได้รับยังเหมือนเดิม และมีสิทธิได้รับเงินทดแทนจากการขาดรายได้เมื่อเจ็บป่วย หรือสิทธิประโยชน์กรณีเสียชีวิตจากสํานักงานประกันสังคมเพิ่มขึ้นมาอีกด้วย ส่วนสิทธิประโยชน์ของมาตรา 40 แต่ละทางเลือกขึ้นอยู่กับทางเลือกที่ผู้ประกันตนสมัคร ทั้งนี้ การสมัครมาตรา 40 เพื่อให้ได้มีหลักประกันทางสังคมจากรัฐบาล โดยท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา มีความห่วงใยแรงงานนอกระบบหรือผู้ประกอบอาชีพอิสระที่ยังไม่มีหลักประกันทางสังคมจึงได้สั่งการให้นายสุชาติ ชมกลิ่น รมว.แรงงาน เร่งรัดให้สํานักงานประกันสังคมอํานวยความสะดวกให้ผู้ประกอบการอาชีพอิสระได้สมัครมาตรา 40 เพื่อเข้าสู่ระบบประกันสังคม เพื่อมีเงินออมในระยะยาว สามารถเข้าถึงความช่วยเหลือและอุดหนุนเยียวยาจากมาตรการต่างๆ จากภาครัฐได้ในอนาคต
รัฐบาลไทย-ข่าวทำเนียบรัฐบาล-นายกรัฐมนตรีรับรายงานสถานการณ์ส่งออก กำชับหน่วยงานเกี่ยวข้องร่วมกันรักษาความต่อเนื่องการเติบโต สร้างความเชื่อมั่นการจ้างงานอุตสาหกรรมหลักและเอสเอ็มอี
วันพฤหัสบดีที่ 17 กุมภาพันธ์ 2565
นายกรัฐมนตรีรับรายงานสถานการณ์ส่งออก กําชับหน่วยงานเกี่ยวข้องร่วมกันรักษาความต่อเนื่องการเติบโต สร้างความเชื่อมั่นการจ้างงานอุตสาหกรรมหลักและเอสเอ็มอี
นายกรัฐมนตรีรับรายงานสถานการณ์ส่งออก กําชับหน่วยงานเกี่ยวข้องร่วมกันรักษาความต่อเนื่องการเติบโต สร้างความเชื่อมั่นการจ้างงานอุตสาหกรรมหลักและเอสเอ็มอี
วันที่ 17 ก.พ. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานของทรวงพาณิชย์เกี่ยวกับสถานการณ์การส่งออกในภาพรวม ทั้งในส่วนข้อมูลปี 2564 ที่มูลค่าการส่งออกสูงสุดเป็นประวัติการณ์ 271,173.5 ล้านเหรียญสหรัฐ มีอัตราการเติบโตที่ร้อยละ 17.1 และการประเมินการเติบโตในปี 2565 ที่คาดว่าจะขยายตัวต่อเนื่องที่ร้อยละ 3.0 – 4.0
ทั้งนี้ นายกรัฐมนตรีได้กําชับทุกหน่วยงานที่เกี่ยวข้องดําเนินการเพื่อรักษาความต่อเนื่องของการส่งออกที่ขณะนี้กําลังได้รับปัจจัยสนับสนุนจากทั้งการขยายตัวของเศรษฐกิจประเทศคู่ค้าอุตสาหกรรมของหลายประเทศกําลังฟื้นตัว ความตกลง RCEP ที่มีผลบังคับใช้ตั้งแต่วันที่ 1 ม.ค. 2565 ซึ่งความต่อเนื่องของการส่งออกจะสร้างความความเชื่อมั่นต่อเศรษฐกิจในภาพรวม เพราะเป็นภาคเศรษฐกิจที่มีขนาดใหญ่ และส่งผลไปถึงการจ้างงานทั้งในอุตสาหกรรมหลักและเอสเอ็มอีที่เกี่ยวเนื่องในห่วงโซ่การผลิต
น.ส.ไตรศุลี กล่าวว่า นอกจากข้อมูลและการประมาณการของกระทรวงพาณิชย์แล้ว ปริมาณการการขนส่งสินค้าทางเรือในขณะนี้ก็แสดงให้เห็นสัญญาณบวกของการส่งออก โดยการท่าเรือแห่งประเทศไทย(กทท) ได้เปิดเผยถึงปริมาณการขนส่งสินค้าทางเรือ ณ ท่าเรือหลักของประเทศได้แก่ท่าเรือแหลมฉบังและท่าเรือกรุงเทพ ที่เพิ่มขึ้นอย่างต่อเนื่อง ไตรมาสแรกของปีงบประมาณ 2565 (ต.ค.-ธ.ค.2564) มีเรือเทียบท่าที่ท่าเรือทั้ง 2 แห่ง รวม 3,721 เที่ยว เพิ่มขึ้น 13.10% สินค้าผ่านท่า 14.60ล้านตัน เพิ่มขึ้น 2.02% และตู้สินค้าผ่านท่า 2.44 ล้าน ที.อี.ยู. เพิ่มขึ้น 5.78% ซึ่ง กทท. ก็ได้ประเมินว่าการส่งออกสินค้าปีนี้จะขยายตัว 4% ปัญหาการขนาดแคลนตู้คอนเทนเนอร์ลดลงและปริมาณการขนส่งทางเรือดีขึ้นตามลําดับ
“นายกรัฐมนตรีติดตามสถานการณ์ทางเศรษฐกิจ เพื่อพิจารณาถึงแนวนโยบายที่จะสนับสนุนให้แต่ละภาคส่วนในระบบเศรษฐกิจฟื้นฟูจากผลกระทบของโควิด-19 ไม่ว่าจะเป็นการบริโภค การท่องเที่ยว การเร่งรัดเบิกจ่ายงบประมาณ ซึ่งในส่วนการส่งออกที่ขยายตัวได้ดีท่านกําชับให้หน่วยงานเกี่ยวข้องดูแลให้เกิดความต่อเนื่อง หากทุกส่วนฟื้นตัวได้จะส่งผลสําคัญต่อความเชื่อมั่น เกิดการจ้างงาน ประชาชนมีงานทํา” น.ส.ไตรศุลี กล่าว
---------------------------
รัฐบาลไทย-ข่าวทำเนียบรัฐบาล-‘รองปลัดฯ ระพีภัทร์’ ประชุมคกก.อาหารนมเพื่อเด็กและเยาวชน ครั้งที่ ๑/๒๕๖๕
วันพฤหัสบดีที่ 27 มกราคม 2565
‘รองปลัดฯ ระพีภัทร์’ ประชุมคกก.อาหารนมเพื่อเด็กและเยาวชน ครั้งที่ ๑/๒๕๖๕
‘รองปลัดฯ ระพีภัทร์’ ประชุมคกก.อาหารนมเพื่อเด็กและเยาวชน ครั้งที่ ๑/๒๕๖๕
วันพฤหัสบดีที่ ๒๗ มกราคม ๒๕๖๕ ดร.ทองเปลว กองจันทร์ ปลัดกระทรวงเกษตรและสหกรณ์ ได้มอบหมายให้ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการอาหารนมเพื่อเด็กและเยาวชน ครั้งที่ ๑/๒๕๖๕ ซึ่งในการประชุมได้มีการรายงานผลการประเมินโครงการอาหารเสริม (นม) โรงเรียนประจําปีการศึกษา ๒๕๖๓ และสรุปประเด็นข้อเสนอแนะของผู้ประกอบการผลิตภัณฑ์นมที่มีต่อประกาศคณะกรรมการ อาหารนมเพื่อเด็กและเยาวชน เรื่อง หลักเกณฑ์และวิธีการดําเนินงานโครงการอาหารเสริม (นม) โรงเรียน ประจําปีการศึกษา ๒๕๖๔ เพื่อนําไปพิจารณาในการออกหลักเกณฑ์ ในปีการศึกษา ๒๕๖๕ และพิจารณาถึงแนวทางการป้องกันการทุจริตโครงการช่วยเหลือและเยียวยาเกษตรกรผู้เลี้ยงโคนมและผู้ประกอบการผลิตภัณฑ์นม ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคนา ๒๐๑๙ ซึ่งคณะกรรมการอาหารนมเพื่อเด็กและเยาวชนได้มอบหมายให้คณะอนุกรรมการบริหารกลางโครงการอาหารเสริม (นม) โรงเรียน รับผิดชอบดําเนินการพิจารณาข้อมูลต่อไป
รัฐบาลไทย-ข่าวทำเนียบรัฐบาล-อย่า! ลงทะเบียนฉีดวัคซีนเท็จ @ศูนย์ฉีดวัคซีนกลางบางซื่อ
วันจันทร์ที่ 19 กรกฎาคม 2564
อย่า! ลงทะเบียนฉีดวัคซีนเท็จ @ศูนย์ฉีดวัคซีนกลางบางซื่อ
....
หลังจากที่ศูนย์ฉีดวัคซีนกลางบางซื่อ เปิดระบบการลงทะเบียนฉีดวัคซีนโควิด-19 ให้แก่ผู้สูงอายุ 60 ปีขึ้นไป ผ่านเครือข่ายมือถือทั้ง 4 ค่าย ตั้งแต่วันจันทร์ที่ 12 ก.ค. ที่ผ่านมานั้น
.
ขณะนี้ ระบบได้ตรวจพบการแจ้ง "ข้อมูลเท็จ" จากการลงทะเบียนเป็นจํานวนมากพอสมควร แม้จะทําการจองได้สําเร็จแล้ว แต่จะไม่สามารถฉีดวัคซีนให้ได้ เนื่องจากต้องเร่งฉีดให้เฉพาะกลุ่มเป้าหมายคือ 60 ปีขึ้นไป
.
โดยผู้สูงอายุที่ได้คิวฉีดวัคซีนจะได้รับ SMS และ QR CODE ที่มี "สัญลักษณ์พิเศษ" เพื่อบ่งบอกว่าเป็นการจองคิวฉีดรอบผู้สุงอายุมากกว่า 60 ปี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.นร. อนุชา กำชับ สคบ. รับฟังเสียงทุกภาคส่วนก่อนทำร่างประกาศธุรกิจให้เช่าซื้อรถ หลังภาคเอกชนเข้าหารือ พร้อมขอผู้ประกอบการร่วมช่วยเหลือประชาชนผ่อนคลายภาระหนี้ช่วงสถานการณ์โควิด
วันศุกร์ที่ 26 พฤศจิกายน 2564
รมต.นร. อนุชา กําชับ สคบ. รับฟังเสียงทุกภาคส่วนก่อนทําร่างประกาศธุรกิจให้เช่าซื้อรถ หลังภาคเอกชนเข้าหารือ พร้อมขอผู้ประกอบการร่วมช่วยเหลือประชาชนผ่อนคลายภาระหนี้ช่วงสถานการณ์โควิด
รมต.นร. อนุชา กําชับ สคบ. รับฟังเสียงทุกภาคส่วนก่อนทําร่างประกาศธุรกิจให้เช่าซื้อรถ หลังภาคเอกชนเข้าหารือ พร้อมขอผู้ประกอบการร่วมช่วยเหลือประชาชนผ่อนคลายภาระหนี้ช่วงสถานการณ์โควิด
วันนี้(26พ.ย.64)เวลา13.30น.นายอนุชานาคาศัยรัฐมนตรีประจําสํานักนายกรัฐมนตรีเป็นประธานการประชุมจากกรณีที่สมาคมธุรกิจเช่าซื้อรถจักรยานยนต์ไทยมีหนังสือถึงรัฐมนตรีประจําสํานักนายกรัฐมนตรีเพื่อขอเข้าหารือแนวทางการแก้ไขปรับปรุงเพิ่มเติมประกาศคณะกรรมการว่าด้วยสัญญาเรื่องให้ธุรกิจให้เช่าซื้อรถยนต์และจักรยานยนต์เป็นธุรกิจที่ควบคุมสัญญาพ.ศ.2561โดยมีนายสิริพงศ์อังคสกุลเกียรติสมาชิกสภาผู้แทนราษฎรจังหวัดศรีสะเกษนายอนุรุทธิ์นาคาศัยที่ปรึกษารัฐมนตรีประจําสํานักนายกรัฐมนตรี นายศุภกิตต์มะลิผู้อํานวยการกองคุ้มครองผู้บริโภคด้านสัญญาผู้แทนสํานักงานคณะกรรมการคุ้มครองผู้บริโภค(สคบ.)ผู้แทนสมาคมธุรกิจเช่าซื้อรถจักรยานยนต์ไทยผู้แทนสมาคมผู้ประกอบการรถจักรยานยนต์ไทยผู้แทนสมาคมธุรกิจเช่าซื้อไทยผู้แทนสมาคมธนาคารไทยและผู้แทนสมาคมอุตสาหกรรมแห่งประเทศไทยเข้าร่วม
สําหรับการประชุมหารือในครั้งนี้เกิดจากข้อกังวลของทางสมาคมฯต่อ(ร่าง)ประกาศของคณะกรรมการว่าด้วยสัญญาเรื่องให้ธุรกิจให้เช่าซื้อรถยนต์รถจักรยานยนต์รถแทรกเตอร์และเครื่องจักรกลการเกษตรเป็นธุรกิจที่ควบคุมสัญญาพ.ศ. ...ซึ่งออกโดยคณะกรรมการว่าด้วยสัญญาสคบ.และได้จัดทําประชาพิจารณ์(ร่าง)ประกาศดังกล่าวระหว่างวันที่8ตุลาคม– 7พฤศจิกายนพ.ศ.2564เป็นที่เรียบร้อยแล้วโดยภาคเอกชนมีข้อกังวลเรื่องการกําหนดเพดานอัตราดอกเบี้ยเช่าซื้อที่อัตรา15%มาตรการคืนรถจบหนี้มาตรการให้ส่วนลดไม่น้อยกว่า50%ของมูลค่าหนี้ส่วนที่ขาด(ติ่งหนี้)และมาตรการให้ส่วนลดไม่น้อยกว่า80%ของดอกเบี้ยที่ยังไม่ถึงกําหนดในกรณีปิดบัญชีซึ่งมาตรการดังกล่าวอาจส่งผลกระทบรุนแรงต่อผู้ประกอบการ
รัฐมนตรีประจําสํานักนายกรัฐมนตรีกล่าวว่าพลเอกประยุทธ์จันทร์โอชามีความห่วงใยทุกภาคส่วนรวมถึงภาคธุรกิจการค้าที่เป็นส่วนสําคัญในการขับเคลื่อนเศรษฐกิจของประเทศทั้งนี้(ร่าง)ประกาศดังกล่าวที่ภาคเอกชนมีข้อกังวลยังคงอยู่ในส่วนของการรับฟังความคิดเห็นจากภาคประชาชนหน่วยงานภาครัฐและภาคเอกชนยังไม่มีการประกาศใช้ซึ่งข้อเสนอแนะและแนวทางที่ได้หารือในวันนี้จะเป็นส่วนหนึ่งในการพิจารณาจัดทํา(ร่าง)ประกาศเพื่อให้เกิดความสมดุลทุกฝ่ายพร้อมกันนี้ได้กําชับทางสคบ.ให้นําข้อเสนอแนะทุกภาคส่วนมาพิจารณาอย่างถี่ถ้วนเพื่อความเป็นธรรม
พร้อมนี้รัฐมนตรีประจําสํานักนายกรัฐมนตรีได้ขอความร่วมมือให้ทางสมาคมฯคํานึงถึงภาคการเกษตรที่ซึ่งเป็นกําลังซื้อหลักของประเทศหากภาคเกษตรไม่มีเงินทุนการค้าขายในภาพรวมก็จะฝืดเคืองและขอให้ภาคเอกชนคํานึงถึงความยากลําบากของประชาชนระดับรากหญ้าขอให้เห็นใจซึ่งกันและกันในเชิงสังคมมากกว่าธุรกิจเพื่อช่วยผ่อนคลายภาระหนี้ภาคครัวเรือนที่น่ากังวลในสถานการณ์เช่นนี้ยืนยันทุกเรื่องที่มีผลกระทบต่อภาคธุรกิจต่อประชาชนรัฐบาลจะพิจารณาอย่างรอบคอบก่อนตัดสินใจดําเนินการ
----------------------
รัฐบาลไทย-ข่าวทำเนียบรัฐบาล-บขส. รุกตลาด รับ-ส่ง พัสดุภัณฑ์ จัดโปรโมชั่นให้สมาชิกใหม่ รับส่วนลดทันที 20% คุ้มต่อสะสมยอดรับส่วนลดถึง 10% ตั้งแต่วันนี้เป็นต้นไป
วันอังคารที่ 3 พฤษภาคม 2565
บขส. รุกตลาด รับ-ส่ง พัสดุภัณฑ์ จัดโปรโมชั่นให้สมาชิกใหม่ รับส่วนลดทันที 20% คุ้มต่อสะสมยอดรับส่วนลดถึง 10% ตั้งแต่วันนี้เป็นต้นไป
สอบถามข้อมูลเพิ่มเติมได้ที่ งานการตลาดและลูกค้าสัมพันธ์ โทร.0-2537-8737 ทุกวันจันทร์-ศุกร์ ในเวลาทําการ หรือโทร Call Center 1490 เรียก บขส.ตลอด 24 ชั่วโมง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่าปัจจุบันบริการขนส่งสินค้าและพัสดุภัณฑ์ได้รับความนิยมและมีการเติบโตแบบก้าวกระโดด เนื่องจากสถานการณ์การแพร่ระบาดของเชื้อไวรัส COVID-19 ทําให้ผู้บริโภคหันมาสั่งซื้อสินค้าผ่านช่องทางแพลตฟอร์มออนไลน์ต่าง ๆ มากขึ้น ดังนั้นเพื่อปรับตัวให้เข้ากับสถานการณ์ปัจจุบัน บริษัท ขนส่ง จํากัด (บขส.) จึงได้มีแผนพัฒนาสถานีเดินรถให้เป็นจุดกระจายสินค้าและพัสดุภัณฑ์ข้ามภาค ซึ่งขณะนี้อยู่ระหว่างดําเนินการ เพื่ออํานวยความสะดวกและรองรับความต้องการของผู้ใช้บริการ โดย บขส. มีความพร้อมสามารถให้บริการขนส่งแบบ One Day One Night รับส่งได้ในวันเดียว รวมทั้งมีรับประกันความเสียหายของสินค้าด้วย ทั้งนี้ เพื่อพัฒนาการบริการรับส่งพัสดุภัณฑ์และเพิ่มทางเลือกให้กับผู้ใช้บริการ บขส. ได้จัดโปรโมชันพิเศษ ดังนี้
1) มอบส่วนลดค่าบริการ 20% ให้กับลูกค้าที่สมัครสมาชิกใหม่และเพิ่มความคุ้มด้วยการสะสมยอดรับส่วนสดสูงสุดถึง 10%
2) เมื่อส่งพัสดุภัณฑ์ด่วน (ตามขนาดที่กําหนด) ราคาเริ่มต้นที่ 39 บาท
3) ส่งพัสดุภัณฑ์ทุกวันอาทิตย์ และวันจันทร์ รับส่วนลดค่าบริการ 15%
เริ่มตั้งแต่วันนี้เป็นต้นไปเงื่อนไขเป็นไปตามที่ บขส. กําหนด สอบถามรายละเอียดเพิ่มเติมได้ที่ศูนย์รับ-ส่งพัสดุภัณฑ์ (จตุจักร) โทร. 0 2537 8480 ศูนย์รับ-ส่ง พัสดุภัณฑ์ (รังสิต) โทร. 0 2901 2673 ศูนย์รับ-ส่งพัสดุภัณฑ์ สายใต้ (บรมราชชนนี) โทร. 0 2422 4413
กรรมการผู้จัดการใหญ่ บขส. กล่าวเพิ่มเติมว่า บขส. ได้จัดโปรโมชันพิเศษ “เดินทาง 5.5 รับแต้มคูณ 2” เมื่อจองตั๋วโดยสารผ่านช่องทางออนไลน์ Application : E-Ticket Website ของ บขส. ทุกเส้นทางทั่วประเทศและเดินทางในวันที่ 5 พฤษภาคม 2565 ซึ่งโปรโมชันพิเศษนี้จะมีการจัดอย่างต่อเนื่อง สามารถติดตามได้ที่ Facebook Fanpage : บขส. และ Line@Borkorsor99
รวมทั้งสอบถามข้อมูลเพิ่มเติมได้ที่งานการตลาด และลูกค้าสัมพันธ์ โทร. 0 2537 8737 ทุกวันจันทร์ - ศุกร์ ในเวลาทําการ หรือ Call Center โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจยอดส่งออกผลไม้ไทยไปจีนครึ่งปีแรกทะลุ 1 ล้านตัน สร้างรายได้เข้าประเทศกว่า 8 หมื่นล้านบาท ย้ำเร่งเดินหน้ายกระดับคุณภาพมาตรฐานผลไม้ไทยตลอดห่วงโซ่การผลิต
วันเสาร์ที่ 16 กรกฎาคม 2565
โฆษกรัฐบาลเผย “นายกฯ” พอใจยอดส่งออกผลไม้ไทยไปจีนครึ่งปีแรกทะลุ 1 ล้านตัน สร้างรายได้เข้าประเทศกว่า 8 หมื่นล้านบาท ย้ําเร่งเดินหน้ายกระดับคุณภาพมาตรฐานผลไม้ไทยตลอดห่วงโซ่การผลิต
โฆษกรัฐบาลเผย “นายกฯ” พอใจยอดส่งออกผลไม้ไทยไปจีนครึ่งปีแรกทะลุ 1 ล้านตัน สร้างรายได้เข้าประเทศกว่า 8 หมื่นล้านบาท ย้ําเร่งเดินหน้ายกระดับคุณภาพมาตรฐานผลไม้ไทยตลอดห่วงโซ่การผลิต รองรับการแข่งขันที่จะเพิ่มขึ้นในตลาดส่งออกจีน-ทั่วโลก
วันที่ 16 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการส่งออกผลไม้ของไทยไปจีนโดยนายกรัฐมนตรีชื่นชมการดําเนินงานของคณะกรรมการพัฒนาและบริหารจัดการผลไม้ หรือฟรุ้ทบอร์ด (Fruit Board) ที่มีนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เป็นประธาน รายงานผลงานการส่งออกผลไม้ของไทยไปจีนครึ่งปีแรก 2565 ได้เกิน 1 ล้านตัน ซึ่งมากกว่าปีที่แล้วกว่า 120,000 ตัน สามารถสร้างรายได้ให้เกษตรกรผู้ประกอบการและประเทศกว่า 8 หมื่นล้านบาท โดยนายกรัฐมนตรีได้กําชับให้ฟรุ้ทบอร์ดติดตามสถานการณ์การผลิตไม้ผลปี 2565 เพื่อป้องกันการเกิดปัญหาในการกระจายผลผลิตผลไม้ของเกษตรกร รวมทั้งให้เดินหน้ายกระดับนโยบายคุณภาพและมาตรฐานผลไม้ เร่งเดินหน้าแผนปฏิบัติการพัฒนาผลไม้ปี 2565-2570
โฆษกประจําสํานักนายกรัฐมนตรีกล่าวว่า นายกรัฐมนตรียังกําชับให้คาดการณ์ผลผลิต และติดตามสถานการณ์การขนส่ง เพื่อปรับกลยุทธ์ในการในการกระจายผลผลิตผลไม้ของเกษตรกรไม่ให้เกิดปัญหาต่อไป รวมทั้งให้เดินหน้ายกระดับนโยบายคุณภาพและมาตรฐานผลไม้ เร่งเดินหน้าแผนปฏิบัติการพัฒนาผลไม้ปี 2565-2570 เพื่อเพิ่มศักยภาพสู่เป้าหมายเกษตรมูลค่าสูง เน้นการพัฒนาพันธ์ุ การใช้เทคโนโลยีในการผลิต การเพิ่มการแปรรูปสร้างมูลค่าเพิ่ม การสร้างแบรนด์ผลไม้ การขยายตลาดทั้งใน-ต่างประเทศ เพิ่มประสิทธิภาพและขีดความสามารถในการแข่งขันของผลไม้ไทยตลอดห่วงโซ่การผลิต การแปรรูป ตลอดจนการแข่งขันที่จะเพิ่มขึ้นในตลาดส่งออกในจีนและทั่วโลกด้วย
“ด้วยความได้เปรียบในพื้นที่ภาคการเกษตรของไทย มีผลผลิตเป็นที่ต้องการและยอมรับจากทั่วโลก ซึ่งผลไม้ไทยเป็นพืชที่มีความสําคัญทางเศรษฐกิจและมีมูลค่าการส่งออกสูง สร้างรายได้เข้าประเทศไทยปีละหลายล้านบาท ขอบคุณเกษตรกรและผู้ประกอบการที่ร่วมกันดําเนินตามมาตรการของรัฐอย่างเข้มงวด เพื่อชื่อเสียงของประเทศในการส่งออกสินค้าที่มีประสิทธิภาพ และมีคุณภาพ โดยนายกรัฐมนตรีกําชับให้ทุกหน่วยงานร่วมกันผลักดัน ส่งเสริมการส่งออกผลไม้ไทยให้ขยายสู่ประเทศต่าง ๆ ด้วยคุณภาพและปลอดภัยได้มาตรฐาน” นายธนกร กล่าว
รัฐบาลไทย-ข่าวทำเนียบรัฐบาล-ผู้ว่าฯ ตาก ประกอบพิธีถวายคัมภีร์เทศน์เฉลิมพระเกียรติฯ เฉลิมพระธรรมบารมีสมเด็จพระบรมราชชนนีพันปีหลวง แด่เจ้าคณะจังหวัดตาก ฝ่ายมหานิกาย ฝ่ายธรรมยุติ และเจ้าอาวาสวัดพระอารามหลวง
วันเสาร์ที่ 6 สิงหาคม 2565
ผู้ว่าฯ ตาก ประกอบพิธีถวายคัมภีร์เทศน์เฉลิมพระเกียรติฯ เฉลิมพระธรรมบารมีสมเด็จพระบรมราชชนนีพันปีหลวง แด่เจ้าคณะจังหวัดตาก ฝ่ายมหานิกาย ฝ่ายธรรมยุติ และเจ้าอาวาสวัดพระอารามหลวง
ผู้ว่าฯ ตาก ประกอบพิธีถวายคัมภีร์เทศน์เฉลิมพระเกียรติฯ เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง แด่เจ้าคณะจังหวัดตาก ฝ่ายมหานิกาย ฝ่ายธรรมยุติ และเจ้าอาวาสวัดพระอารามหลวง
เมื่อวันที่ 5 ส.ค. 65 เวลา 10.00 น. นายสมชัย กิจเจริญรุ่งโรจน์ ผู้ว่าราชการจังหวัดตาก เป็นประธานฝ่ายฆราวาสในพิธีถวายคัมภีร์เทศน์เฉลิมพระเกียรติฯ บทพระธรรมเทศนาเฉลิมพระกียรติพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง แด่เจ้าคณะจังหวัดตาก ฝ่ายมหานิกาย , ฝ่ายธรรมยุติ และเจ้าอาวาสวัดพระอารามหลวง โดยมีพระสุเมธีธรรมภาณ เจ้าคณะจังหวัดสุโขทัย-ตาก (ธรรมยุต) มพระครูเมธีวรคุณ เจ้าอาวาสวัดมณีบรรพตวรวิหาร (พระอารามหลวง) พระมหาสุทัศน์ อุชุจาโร เลขานุการเจ้าคณะจังหวัด ปฏิบัติหน้าที่แทนเจ้าคณะจังหวัดตาก พร้อมด้วย นางวรรณฤดี กิจเจริญรุ่งโรจน์ นายกเหล่ากาชาดจังหวัดตาก รองผู้ว่าราชการจังหวัดตาก หัวหน้าส่วนราชการ และผู้เกี่ยวข้องเข้าร่วมในพิธีฯ ณ อาคารหอประชุมจังหวัดตาก ชั้น 1 ศาลากลางจังหวัดตาก เพื่อนําไปแสดงเผยแผ่ให้พุทธศาสนิกชนได้สดับต่อไป
นายสมชัย กิจเจริญรุ่งโรจน์ ผู้ว่าราชการจังหวัดตาก เปิดเผยว่า ด้วยในปีพุทธศักราช 2565 เป็นปีมหามงคล เนื่องด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา ในวันที่ 12 สิงหาคม 2565 โดยตลอดระยะเวลากว่า 70 ปี ที่ทรงปฏิบัติบําเพ็ญพระราชกรณียกิจนานัปการ เคียงข้างพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อ "บําบัดทุกข์ บํารุงสุข" ให้แก่พสกนิกร โดยเฉพาะอย่างยิ่งการส่งเสริม อนุรักษ์ ฟื้นฟูงานหัตถศิลป์อันงดงามหลากหลายสาขา ส่งผลให้ราษฎรมีอาชีพ มีรายได้ และมีความมั่นคงในครอบครัว นําความผาสุกร่มเย็นไปทั่วทุกภูมิภาคของประเทศ และเพื่อน้อมสํานึกในพระมหากรุณาธิคุณอันหาที่สุดมิได้
นายสมชัย กิจเจริญรุ่งโรจน์ ผู้ว่าราชการจังหวัดตาก กล่าวเพิ่มเติมว่า กระทรวงมหาดไทย ได้จัดทําคัมภีร์เทศน์เฉลิมพระเกียรติบทพระธรรมเทศนาเฉลิมพระธรรมบารมีใน "อุภินนมัตถจรกถา" เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนม พรรษา 90 พรรษา 12 สิงหาคม 2565 โดยได้รับพระเมตตาจากสมเด็จพระมหาวีรวงศ์ รจนาบทพระธรรมเทศนาเฉลิมพระธรรมบารมีดังกล่าว และคณะกรรมการมหาเถรสมาคมได้ให้ความเห็นชอบแล้ว ซึ่งกระทรวงมหาดไทย ได้ดําเนินการจัดพิมพ์ จํานวน 84,000 กัณฑ์ โดยให้ผู้ว่าราชการจังหวัดนําไปถวายวัด สําหรับนําไปแสดงพระธรรมเทศนา ให้พุทธศาสนิกชนได้สดับ และน้อมเกล้า ฯ ถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทุกวันธรรมสวนะหรือวันพระตลอดทั้งปี
สําหรับจังหวัดตาก ได้รับมอบคัมภีร์เทศน์เฉลิมพระเกียรติฯ จํานวน 279 คัมภีร์ เพื่อนําไปถวายแด่คณะสงฆ์ในพื้นที่ได้นําไปเทศน์เฉลิมพระเกียรติฯ ในวันที่ 12 สิงหาคม 2565 และวันพระตลอดปี 2565 ประกอบด้วย วัดราษฎร์ ประเภทมหานิกาย จํานวน 262 แห่ง ประเภทธรรมยุต จํานวน 16 แห่ง และวัดพระอารามหลวง 1 แห่ง นายสมชัย กิจเจริญรุ่งโรจน์ กล่าวทิ้งท้าย
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาความไม่เท่าเทียมระหว่างเพศ พบหลายองค์กรไม่ยอมรับแต่งกายตามเพศสภาพ
วันพฤหัสบดีที่ 26 สิงหาคม 2564
รัฐบาลเร่งแก้ปัญหาความไม่เท่าเทียมระหว่างเพศ พบหลายองค์กรไม่ยอมรับแต่งกายตามเพศสภาพ
รัฐบาลเร่งแก้ปัญหาความไม่เท่าเทียมระหว่างเพศ พบหลายองค์กรไม่ยอมรับแต่งกายตามเพศสภาพ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้ที่ประชุมคณะกรรมการส่งเสริมความเท่าเทียมระหว่างเพศ (สทพ.) ซึ่งมีนายจุรินทร์ ลักษณวิศิษฏ์ รองนายกรัฐมนตรีเป็นประธาน ที่ประชุมมีมติเห็นชอบแผนปฏิบัติการและการใช้จ่ายงบประมาณของกองทุนส่งเสริมความเท่าเทียมระหว่างเพศ ประจําปีงบประมาณ 2565 จํานวน 7.3 ล้านบาท ซึ่งประกอบด้วยสี่แผนงาน คือ 1) การขจัดการเลือกปฏิบัติและความไม่เป็นธรรมระหว่างเพศ 2) การสร้างความตระหนักเรื่องความเท่าเทียมระหว่างเพศในสังคม 3) การสนับสนุนโครงการเพื่อส่งเสริมความเท่าเทียมระหว่างเพศการบริหาร 4) กองทุนส่งเสริมความเท่าเทียมระหว่างเพศ
นายจุรินทร์ ยังได้ติดตามเรื่องการดําเนินการวินิจฉัยเรื่องร้องเรียนที่เกี่ยวกับการเลือกปฏิบัติ/ความไม่เป็นธรรมระหว่างเพศ ซึ่งขณะนี้ ระเบียบใหม่ว่าด้วยหลักเกณฑ์และวิธีการในการยื่นคําร้อง การพิจารณาและการวินิจฉัยการเลือกปฏิบัติโดยไม่เป็นธรรมระหว่างเพศ ได้มีผลบังคับใช้แล้ว โดยคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ (วลพ.) ต้องดําเนินการวินิจฉัยเรื่องร้องเรียนให้แล้วเสร็จภายใน 96 วัน นับแต่วันรับเรื่อง จากเดิมที่ไม่มีกําหนดระยะเวลา ทําให้ผู้เสียหายได้รับการเยียวยาที่ล่าช้าจึงเกิดความไม่เป็นธรรม ทั้งนี้ ในช่วงที่ผ่านมา มีเรื่องร้องเรียนต่อคณะกรรมการ วลพ. จํานวน 61 เรื่อง โดยมาก เกี่ยวข้องกับ การจํากัดสิทธิการแต่งกายและไว้ทรงผมตามเพศสภาพ ในการเข้าเรียน การสอบวัดผล การฝึกปฏิบัติงาน การเข้าอบรมวิชาชีพ การแต่งกายชุดครุยวิทยฐานะเข้ารับพระราชทานปริญญาบัตร
นางสาวรัชดา กล่าวต่อว่า คณะกรรมการฯส่งเสริมให้สังคมปรับหลักคิด มีความเข้าใจ และตระหนักในความสําคัญของความเท่าเทียมระหว่างเพศ เพราะจะเป็นการสร้างความเท่าเทียมในสังคมให้เกิดขึ้นได้อย่างแท้จริง และได้ดําเนินการผลักดันนโยบายให้เกิดการเปลี่ยนแปลงในองค์กร ส่งเสริมให้องค์กรมีนโยบาย กฎระเบียบ และกลไกต่างๆที่เอื้อต่อการส่งเสริมความเท่าเทียมระหว่างเพศ
รัฐบาลไทย-ข่าวทำเนียบรัฐบาล-ปลัดเกษตรฯ ต่อเนื่อง นำทีมเยี่ยมชมการดำเนินงานสหกรณ์ผู้เลี้ยงไก่ไข่เชียงใหม่ – ลำพูน
วันพุธที่ 10 สิงหาคม 2565
ปลัดเกษตรฯ  ต่อเนื่อง นําทีมเยี่ยมชมการดําเนินงานสหกรณ์ผู้เลี้ยงไก่ไข่เชียงใหม่ – ลําพูน
ปลัดเกษตรฯ ลุยตรวจงาน 17 จังหวัดภาคเหนืออย่างต่อเนื่อง นําทีมเยี่ยมชมการดําเนินงานสหกรณ์ผู้เลี้ยงไก่ไข่เชียงใหม่ – ลําพูน
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการดําเนินงานสหกรณ์ผู้เลี้ยงไก่ไข่เชียงใหม่ - ลําพูน จํากัด ตําบลน้ําแพร่ อําเภอหางดง จังหวัดเชียงใหม่ โดยมีหัวหน้าส่วนราชการกระทรวงเกษตรฯ 17 จังหวัดภาคเหนือ ตลอดจนเกษตรกรให้การต้อนรับ ว่า สหกรณ์ผู้เลี้ยงไก่ไข่เชียงใหม่ - ลําพูน จํากัด เป็นตัวอย่างของการรวมกลุ่มของเกษตรกร เพิ่มความเข้มแข็งในธุรกิจภาคเกษตร สร้างมูลค่าให้กับสินค้าไข่ไก่ สอดคล้องกับนโยบายและโครงการต่างๆ ของกระทรวงเกษตรฯ อาทิ เกษตรแปลงใหญ่ (แปลงใหญ่ไข่ไก่) โดยสหกรณ์ดังกล่าวฯ ขึ้นทะเบียนกับกรมส่งเสริมการเกษตร มีสาขาอยู่ในจังหวัดเชียงใหม่ และจังหวัดลําพูน รวม 4 สาขา
สําหรับการสนับสนุนของกระทรวงเกษตรและสหกรณ์ โดยกรมส่งเสริมสหกรณ์นั้น ได้มีการเข้าไปดูแลและให้คําแนะนําเกี่ยวกับการดําเนินงานของสหกรณ์ ตลอดจนสนับสนุนอุปกรณ์การตลาดต่างๆ อาทิ โกดังเก็บสินค้า ชุดเครื่องโม่และเครื่องผสมอาหาร ห้องเย็น ไซโลเก็บข้าวโพดเลี้ยงสัตว์ เครื่องล้างถาดไข่อัตโนมัติ เครื่องคัดไข่ไก่ เครื่องทําเต้าหู้ไข่ไก่ นอกจากนี้ ยังได้มีความร่วมมือในการทําศูนย์การเรียนรู้และส่งเสริมอาชีพเลี้ยงไข่ไก่ในรูปแบบฟาร์มกลาง โดยจะมีการสร้างโรงเรือนและติดตั้งกรงไก่แบบอัตโนมัติ เพื่อเลี้ยงไก่รุ่นและไก่ไข่ ติดตั้งระบบไบโอแก๊ส เพื่อผลิตกระแสไฟฟ้าไว้ใช้ภายในโรงเรือน มีวัตถุประสงค์เพื่อใช้เป็นแหล่งเรียนรู้การเลี้ยงไข่ไก่ให้กับคนที่สนใจในอาชีพเลี้ยงไก่ไข่ และเพื่อทดแทนปริมาณไข่ไก่ของสมาชิกรายย่อยที่เลิกเลี้ยง รวมถึงเพื่อใช้อุปกรณ์การตลาดที่ได้รับการสนับสนุนจากภาครัฐอย่างคุ้มค่า โดยปัจจุบันศูนย์การเรียนรู้อยู่ระหว่างการก่อสร้าง คาดว่าจะแล้วเสร็จ พร้อมดําเนินงานในปี 2566
ทั้งนี้ สหกรณ์ผู้เลี้ยงไก่ไข่เชียงใหม่ - ลําพูน จํากัด เกิดจากการรวมตัวของเกษตรกรผู้เลี้ยงไก่ไข่ ที่ได้รับความเดือดร้อนจากภาวะราคาไข่ไก่ตกต่ํา และต้นทุนวัตถุดิบและอาหารสัตว์มีราคาที่สูงขึ้น จึงได้รวมตัวจัดตั้งสหกรณ์ขึ้น เพื่อเพิ่มความเข้มแข็งในอาชีพ ปัจจุบันมีสมาชิกสามัญทั้งหมด 66 ราย สมาชิกสมทบ จํานวน 110 ราย มีทุนดําเนินงานอยู่ที่ 114,634,800 บาท อาชีพหลักของสมาชิกคือการเลี้ยงไก่ไข่ โดยมีไก่ไข่ประมาณ 800,000 ตัว สําหรับ ธุรกิจของสหกรณ์ มีทั้งหมด 5 ธุรกิจ ประกอบด้วย 1) ธุรกิจรวบรวมผลผลิตไข่ไก่ 2) ธุรกิจจัดหาสินค้ามาจําหน่าย 3) ธุรกิจแปรรูป (อาหารสัตว์และผลผลิต) 4) ธุรกิจสินเชื่อ 5) ธุรกิจบริการรับฝากเงิน
รัฐบาลไทย-ข่าวทำเนียบรัฐบาล-ปลัดฯ บุญชอบ มอบแนวทางการปฏิบัติงานสำนักงานปลัดกระทรวงแรงงาน
วันพฤหัสบดีที่ 11 พฤศจิกายน 2564
ปลัดฯ บุญชอบ มอบแนวทางการปฏิบัติงานสํานักงานปลัดกระทรวงแรงงาน
ปลัดกระทรวงแรงงาน ตรวจเยี่ยมและมอบแนวทางการปฏิบัติงานสํานักงานปลัดกระทรวงแรงงาน เน้นย้ําการบูรณาการการทํางานเชิงรุกอย่างมีประสิทธิภาพ เพื่อประโยชน์ต่อประชาชนสูงสุด
วันที่ 11 พฤศจิกายน 2564 นายบุญชอบ สุทธมนัสวงษ์ ปลัดกระทรวงแรงงาน เป็นประธานการประชุมตรวจเยี่ยมและมอบแนวทางการปฏิบัติงานสํานักงานปลัดกระทรวง ปีงบประมาณ พ.ศ. 2565 เพื่อรับฟังการนําเสนอภารกิจในภาพรวมของกระทรวงแรงงาน การนําเสนองานสําคัญของสํานักงานปลัดกระทรวงแรงงานที่มีการดําเนินการทั้งในส่วนกลางและส่วนภูมิภาค การนําเสนองานสนับสนุนและการพัฒนาองค์กรจากผู้อํานวยการที่รับผิดชอบในแต่ละเรื่อง รวมถึงมอบแนวทางการปฏิบัติงานให้ข้าราชการและเจ้าหน้าที่ประจํากระทรวงแรงงาน โดยมีนางสาวบุปผา เรืองสุด รองปลัดกระทรวงแรงงาน ผู้บริหารระดับสูง และผู้เกี่ยวข้อง เข้าร่วมประชุม ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน
นายบุญชอบ กล่าวว่า สําหรับภารกิจต่าง ๆ ของกระทรวงแรงงานนั้น บางภารกิจอาจจะทําให้รู้สึกว่ากําลังทํางานเกินขอบข่ายในหน้าที่ของตนเอง เช่น การช่วยเหลือกลุ่มคนพิการ ผู้ประกอบการ SMEs การจัดหาวัคซีนมาฉีดให้ประชาชน เป็นต้น แต่ขอให้เข้าใจว่าเราคือข้าราชการ จึงอยากให้ทุกคนทําความเข้าใจในมิติใหม่ว่า การที่เราสามารถทําให้ประชาชนทุกคนมีชีวิตความเป็นอยู่ที่ดีขึ้น ได้รับประโยชน์จากภาครัฐคือหน้าที่ของพวกเราทุกคน ซึ่งเป็นหนึ่งในวิสัยทัศน์ที่ท่านสุชาติ ชมกลิ่น รัฐมนตรีว่ากระทรวงแรงงาน ได้มอบเอาไว้ และความสําเร็จในภารกิจต่าง ๆ ก็ต้องขอขอบคุณและเป็นกําลังใจให้ข้าราชการ เจ้าหน้าที่ทุกคนที่ได้ร่วมกันทุ่มเทการทํางานมาอย่างต่อเนื่อง ซึ่งเป็นฟันเฟืองที่ก่อให้เกิดความสําเร็จและมีประสิทธิภาพ
ปลัดกระทรวงแรงงาน กล่าวเพิ่มเติมว่า ขอให้พวกเราเน้นการทํางานในเชิงรุก และเน้นประสิทธิภาพของการทํางานควบคู่ไปกับความสําเร็จ ซึ่งที่ผ่านมาผมขอชื่นชมว่าพวกเรามีระบบการทํางานที่ทําได้ดีอยู่แล้วจึงขอให้รักษามาตรฐานนี้เอาไว้และพัฒนาให้ดีขึ้นไปเรื่อย ๆ โดยเฉพาะอย่างยิ่งการผนึกกําลังของ 5 เสือแรงงานให้เข้มแข็ง เพื่อช่วยเหลือกันทํางานให้แก่พี่น้องประชาชนต่อไป
--------------------------------------
รัฐบาลไทย-ข่าวทำเนียบรัฐบาล-นายกฯ แจงแผนฟื้นฟูบริษัท การบินไทยฯ อยู่ในเกณฑ์ที่เริ่มดีขึ้น ยืนยันการบินไทยยังเป็นสายการบินแห่งชาติของไทยตลอดไป
วันจันทร์ที่ 8 พฤศจิกายน 2564
นายกฯ แจงแผนฟื้นฟูบริษัท การบินไทยฯ อยู่ในเกณฑ์ที่เริ่มดีขึ้น ยืนยันการบินไทยยังเป็นสายการบินแห่งชาติของไทยตลอดไป
นายกฯ แจงแผนฟื้นฟูบริษัท การบินไทยฯ อยู่ในเกณฑ์ที่เริ่มดีขึ้น ยืนยันการบินไทยยังเป็นสายการบินแห่งชาติของไทยตลอดไป
นายธนกร วังบุญคงชนะ โฆษกประจําสํานักนายกรัฐมนตรี เปิดเผยหลังการรับฟังการแถลงผลงานคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยภารกิจในช่วงเช้าที่ผ่านมา ได้หารือร่วมกันระหว่างรัฐมนตรีและหน่วยงานที่เกี่ยวข้องเกี่ยวกับเรื่องการพํานักระยะยาว หรือ Long term Resident ในประเทศไทย ของผู้ที่จะต้องการเดินทางเข้ามาประเทศไทยหรือลงทุนในประเทศหลังรัฐบาลเปิดประเทศรับนักท่องเที่ยว ตั้งแต่วันที่ 1 พฤศจิกายน 2564 ซึ่งต้องมีการพิจารณาอย่างรอบด้านรวมถึงการที่จะมีเม็ดเงินที่จะเข้ามาในประเทศด้วยนอกจากนี้ ยังได้รับฟังความก้าวหน้าเกี่ยวกับการบริหารแผนฟื้นฟูบริษัท การบินไทย จํากัด (มหาชน) ซึ่งทุกอย่างอยู่ในเกณฑ์ที่เริ่มดีขึ้น เนื่องจากมีการปรับลดค่าใช้จ่ายรายเดือนลงควบคู่กับการปรับลดคนให้สอดคล้องกับหน้าที่และความจําเป็น ส่งผลให้ขณะนี้มีเงินหมุนเวียนพอสมควร โดยนายกรัฐมนตรียังยืนยันการบินไทยยังเป็นสายการบินแห่งชาติของไทยตลอดไป
รัฐบาลไทย-ข่าวทำเนียบรัฐบาล-นายกฯ กำชับ ศธ.ติดตามมาตรการเยียวยานักเรียน เงินต้องถึงมือผู้ปกครอง ห้ามโรงเรียนหักเก็บค่าเทอมอย่างเด็ดขาด
วันเสาร์ที่ 28 สิงหาคม 2564
นายกฯ กําชับ ศธ.ติดตามมาตรการเยียวยานักเรียน เงินต้องถึงมือผู้ปกครอง ห้ามโรงเรียนหักเก็บค่าเทอมอย่างเด็ดขาด
นายกฯ กําชับ ศธ.ติดตามมาตรการเยียวยานักเรียน เงินต้องถึงมือผู้ปกครอง ห้ามโรงเรียนหักเก็บค่าเทอมอย่างเด็ดขาด
วันที่ 28 ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่กระทรวงศึกษาธิการ เตรียมจ่ายเงินให้แก่ผู้ปกครอง 2,000 บาทต่อนักเรียน 1 คน ตามมาตรการให้ความช่วยเหลือภาระค่าใช้จ่ายด้านการศึกษาในช่วงการแพร่ระบาดของโรคติดเชื้อไวรัสโควิด-19 สําหรับนักเรียนในระบบการศึกษาไทย ภาคเรียนที่ 1 ปี การศึกษา 2564 นั้น พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับเรื่องร้องเรียนจากผู้ปกครองหลายช่องทางว่าโรงเรียนบางแห่ง โดยเฉพาะโรงเรียนเอกชนแจ้งกับผู้ปกครองว่า จะหักเงินเยียวยาดังกล่าวกับผู้ปกครองที่ค้างค่าเทอมสําหรับภาคเรียนที่ 1 ซึ่งจะทําให้ผู้ปกครองไม่ได้รับเงินเยียวยาจากรัฐบาล
นายกรัฐมนตรี จึงกําชับกระทรวงศึกษาธิการให้ติดตาม ตรวจสอบระบบการจ่ายเงินอย่างใกล้ชิด โดยเงินทุกบาทต้องถึงมือผู้ปกครอง ห้ามโรงเรียนหักเก็บค่าเทอมหรือค่าใช้จ่ายอื่นๆอย่างเด็ดขาด เพราะถือว่าผิดวัตถุประสงค์ของการช่วยเหลือเยียวยา โดยโรงเรียนมีหน้าที่จ่ายเงินให้กับผู้ปกครองเท่านั้น ไม่มีสิทธิ์เก็บเงินดังกล่าวไว้แต่อย่างใด โดยเบื้องต้น กระทรวงศึกษาธิการได้ตั้งศูนย์รับเรื่องร้องเรียนเพื่อช่วยเหลือผู้ปกครอง เป็นช่องทางให้ผู้ปกครองแจ้งเรื่องมาที่กระทรวงศึกษาธิการ ให้ดําเนินการแก้ไขปัญหาได้อย่างรวดเร็ว
น.ส.ไตรศุลี กล่าวว่า สําหรับกระบวนการจ่ายเงินเยียวยาผู้ปกครอง จะเริ่มขึ้นในเร็วๆนี้ เมื่อสํานักงบประมาณตรวจสอบข้อมูลเรียบร้อยแล้ว จะส่งเรื่องไปยังกระทรวงการคลัง ก่อนที่กระทรวงการคลัง จะส่งต่อให้กรมบัญชีกลาง เพื่อโอนเงินเยียวยาทั้งหมดมาให้กระทรวงศึกษาธิการ โดยกระทรวงศึกษาธิการ จะใช้เวลาไม่เกิน 7 วัน ในการโอนเงินไปยังสถานศึกษาในระบบ เพื่อจ่ายเงินให้กับผู้ปกครองทั้งการผ่านบัญชีธนาคารและการจ่ายเป็นเงินสดในกรณีที่ไม่สามารถโอนเงินผ่านบัญชีธนาคารได้
“นายกรัฐมนตรี มั่นใจในกระบวนการอนุมัติงบประมาณดังกล่าว ว่ามีความรอบคอบรัดกุม โดยผ่านความเห็นชอบจากทั้งสภาพัฒน์และกระทรวงการคลัง อย่างไรก็ตาม ขั้นตอนจ่ายเงินขอให้ดําเนินการด้วยความโปร่งใส โดยกําชับให้กระทรวงศึกษาธิการติดตามตรวจสอบการจ่ายเงินทุกขั้นตอน ห้ามปล่อยปละละเลยให้เกิดการทุจริตอย่างเด็ดขาด ให้เงินทุกบาททุกสตางค์ถึงมือผู้ปกครองอย่างแท้จริง” น.ส.ไตรศุลี กล่าว
------------------
รัฐบาลไทย-ข่าวทำเนียบรัฐบาล-Ministry of Agriculture and Cooperatives to advance agricultural cooperation with Saudi Arabia in various areas
วันพุธที่ 8 มิถุนายน 2565
Ministry of Agriculture and Cooperatives to advance agricultural cooperation with Saudi Arabia in various areas
Ministry of Agriculture and Cooperatives to advance agricultural cooperation with Saudi Arabia in various areas
June 8, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the Rice Department’s plan to promote agro-product cooperation with Saudi Arabia, following the earlier visit of Ministry of Agriculture and Cooperatives’ delegation to the country to explore agricultural cooperation expansion.
The Prime Minister made an order for concerned agencies to continue mobilizing cooperation, and build upon outcomes of the official visit of the Thai delegation, comprising representatives from 28 government agencies and 57 representatives from 39 private companies, to Saudi Arabia in May. Ministry of Agriculture and Cooperatives strives to advance cooperation with the country in agriculture, irrigation, livestock and fishery, Halal products, agro industry, and agricultural technology.
In addition, executive committee of the Rice Department, in its 6/2022 meeting, deliberated the opportunity of Thai rice amidst the current global food security situation. Coupling with Saudi Arabia’s high demand for the import of 30 million tons of rice, this would be a good opportunity to mobilize the Prime Minister’s policy to promote cooperation of the two countries. Concerned agencies have started exploring the feasibility of basmati rice cultivation to further expand Thai rice export to Saudi Arabia, and leverage bargaining power of Thai rice in the global market.
According to the Government Spokesperson, the Prime Minister thanked all sides for their integrated effort and mobilization of the policy for national interest. He was also pleased to be reported that 1.76 million tons of Thai rice has been exported in the first quarter of 2022 (January-March 2022), an increase of 48.5% and the highest in 5 years. Thailand expects to export more than 7 million tons of rice this year.
รัฐบาลไทย-ข่าวทำเนียบรัฐบาล-พม. เปิดเผยยอดกลุ่มเปราะบางกว่า 66,000 คน ทั่วประเทศ ได้รับความช่วยเหลือแล้ว โดยเฉพาะ เด็ก เยาวชน คนพิการ ผู้สูงอายุ เดือดร้อนจากโควิด-19
วันพุธที่ 1 กันยายน 2564
พม. เปิดเผยยอดกลุ่มเปราะบางกว่า 66,000 คน ทั่วประเทศ ได้รับความช่วยเหลือแล้ว โดยเฉพาะ เด็ก เยาวชน คนพิการ ผู้สูงอายุ เดือดร้อนจากโควิด-19
พม. เปิดเผยยอดกลุ่มเปราะบางกว่า 66,000 คน ทั่วประเทศ ได้รับความช่วยเหลือแล้ว โดยเฉพาะ เด็ก เยาวชน คนพิการ ผู้สูงอายุ เดือดร้อนจากโควิด-19
วันที่ 31 ส.ค. 64ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยกระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูลและการช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส รวมทั้งผู้ป่วยติดเตียง ที่ประสบปัญหาความเดือดร้อนและความยากลําบากจากผลกระทบของการแพร่ระบาดของโรคโควิด-19 พร้อมทั้งการสื่อสารสังคม การรายงาน และติดตามผลการช่วยเหลือกลุ่มเปราะบางจนสิ้นสุดกระบวนการ โดยทํางานเชื่อมโยงกับศูนย์ช่วยเหลือสังคม สายด่วน พม. โทร. 1300 ที่ทํางานตลอด 24 ชั่วโมง อีกทั้งได้มีการจัดตั้งศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ เพื่อประสานการช่วยเหลือกลุ่มเปราะบางไปยังหน่วยงานที่เกี่ยวข้องในระดับพื้นที่อย่างครอบคลุม
นางพัชรีกล่าวต่อไปว่า ทั้งนี้ ตั้งแต่วันที่ 28 ก.ค. 64 จนถึงวันที่ 30 ส.ค. 64 กระทรวง พม. ได้ดําเนินการช่วยเหลือประชาชนกลุ่มเปราะบางที่เป็นผู้ป่วยโควิด-19 และประสบปัญหาทางสังคมทั่วประเทศ รวมจํานวน 66,048 ราย โดยทํางานประสานความร่วมมือกับ กระทรวงสาธาณสุข สํานักอนามัยกรุงเทพมหานคร ภาคเอกชน มูลนิธิต่างๆตลอดทั้งสื่อมวลชน แบ่งเป็นในพื้นที่ กทม. 8,670 ราย และส่วนภูมิภาค 57,378 ราย โดยแบ่งเป็น 1. เด็กและเยาวชน 11,489 ราย 2. คนพิการ 14,842 ราย 3. ผู้สูงอายุ 9,697 ราย 4. ผู้ป่วยติดเตียงและป่วยเรื้อรัง 1,153 ราย 5. คนเร่ร่อนและคนไร้ที่พึ่ง 2,355 ราย 6. สตรีตั้งครรภ์ 126 ราย และ 7. ผู้ประสบปัญหาทางสังคมอื่นๆ 26,386 ราย สําหรับการช่วยเหลือกลุ่มเปราะบางตามภารกิจ กระทรวง พม. มีการดําเนินการที่สําคัญ ดังนี้ 1. กระบวนการสังคมสงเคราะห์ ได้แก่ 1.1) การให้คําปรึกษา 20,064 ราย 1.2) ประสานส่งกลับภูมิลําเนา 475 ราย 1.3) ประสานส่งต่อ 3,374 ราย 1.4) การมอบเครื่องอุปโภคและบริโภค 215,205 ชุด และ 1.6) การช่วยเหลือเป็นเงิน 62,562,278 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 2,792 ราย 2.2) การรักษา 2,238 ราย 2.3) ฉีดวัคซีน 17,022 ราย และ 2.4) จัดหาที่พักชั่วคราวและศูนย์พักคอย 1,430 ราย
นางพัชรีกล่าวเพิ่มเติมว่า หากประชาชนกลุ่มเปราะบางที่กําลังประสบปัญหาทางสังคมและได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-กรมทางหลวงรายงานสถานการณ์อุทกภัยบนทางหลวงประจำวันที่ 30 ตุลาคม 2564
วันเสาร์ที่ 30 ตุลาคม 2564
กรมทางหลวงรายงานสถานการณ์อุทกภัยบนทางหลวงประจําวันที่ 30 ตุลาคม 2564
พบทางหลวงที่ยังไม่สามารถเปิดการสัญจรเหลือเพียงทางหลวงหมายเลข 3412 ตอนบางบาล - ผักไห่ พร้อมเร่งระบายน้ํา ทําความสะอาด ซ่อมแซมผิวทางเพื่ออํานวยความสะดวกปลอดภัยให้กับประชาชน 24 ชั่วโมง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความเป็นห่วงใยต่อการเดินทางของประชาชนจึงขอให้เร่งทําความสะอาดและซ่อมแซมผิวจราจรที่ได้รับผลกระทบจากสถานการณ์อุทกภัยในพื้นที่ที่น้ําลดลงเพื่อเปิดการสัญจรให้ผู้ใช้เส้นทาง พร้อมเร่งรัดให้ระบายน้ําในพื้นที่ที่ยังมีน้ําท่วมขังและจัดเจ้าหน้าที่อํานวยความสะดวกปลอดภัยให้กับประชาชนในการเดินทาง และกําชับให้เฝ้าระวังสถานการณ์อย่างต่อเนื่องเพราะตามประกาศกรมอุตุนิยมวิทยาได้แจ้งว่ายังคงมีฝนฟ้าคะนองและฝนตกหนักบางแห่งในระยะนี้
สําหรับสถานการณ์อุทกภัยบนทางหลวงประจําวันที่ 30 ตุลาคม 2564 พบทางหลวงถูกน้ําท่วม ดินสไลด์ 5 จังหวัด 9 สายทาง 18 แห่ง โดยทางหลวงในจังหวัดที่ได้รับผลกระทบจากอุทกภัย ได้แก่ จังหวัดมหาสารคาม อ่างทอง พระนครศรีอยุธยา สุพรรณบุรี และนครปฐม ซึ่งสามารถสัญจรได้โดยมอบให้เจ้าหน้าที่คอยอํานวยความสะดวกด้านการจราจร ทั้งนี้ทางหลวงที่ยังไม่สามารถเปิดการสัญจรได้ขณะนี้เหลือเพียงทางหลวงหมายเลข 3412 ตอนบางบาล - ผักไห่ ช่วง กม. ที่ 13+900 - 15+800 ระดับน้ําสูง 25 เซนติเมตร และช่วง กม. ที่ 17+400 - 23+900 ระดับน้ําสูง 20 เซนติเมตร โดยน้ําภายนอกผิวจราจรสูงประมาณ 68 เซนติเมตร เนื่องจากการผันน้ําเข้าทุ่งนาพื้นที่แก้มลิงเพื่อบรรเทาปัญหาน้ําท่วมริมฝั่งแม่น้ําเจ้าพระยา ประกอบกับยังมีฝนตกอยู่ทําให้น้ําท่วมขัง จึงจําเป็นต้องปิดการจราจรเพื่อความปลอดภัยของผู้ใช้เส้นทางและแจ้งให้ใช้เส้นทางเลี่ยงทางหลวงชนบทหมายเลข 4047 บริเวณแยกวัดไผ่ล้อมและแยกวัดกอไผ่แทน พร้อมให้เจ้าหน้าที่ตั้งเครื่องสูบน้ํา ป้ายเตือน ปั้นคันดิน และอุปกรณ์อํานวยความสะดวกและปลอดภัยพร้อมให้บริการประชาชนตลอด 24 ชั่วโมง
ทั้งนี้ ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-PM urges provinces to prepare action plan for endemic phase transition
วันอังคารที่ 10 พฤษภาคม 2565
PM urges provinces to prepare action plan for endemic phase transition
PM urges provinces to prepare action plan for endemic phase transition
May 10, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha suggested that all provinces develop an action plan for the transition to endemic phase, following the decision of Public Health Ministry’s Emergency Operations Center for COVID-19 to downgrade COVID-19 alert nationwide from level 4 to level 3 to be in line with the global situation and the decrease in number of patients who have developed pneumonia. Besides, infection is now in plateau in 23 provinces, and declining in 54 provinces. Nevertheless, everyone is strongly advised to comply with “2U”, which is the Universal Prevention and Universal Vaccination, in order for the country to transition to the endemic phase.
As of today (May 10, 2022), a total of 6,230 new confirmed cases is reported, among which 6,226 were found domestically, and 4 from overseas traveling. The total of 53 deaths and 11,132 recoveries were reported with 80,002 active cases. From January 1, 2022, cumulative number of cases are 2,114,133, and cumulative number of recoveries, 2,059,876. There are 1,481 active case patients who have developed pneumonia (an average of 19 persons per province). Bed occupancy rate is 18.5%. Cumulative number of vaccinations across the country from February 28, 2021 to May 8, 2022 is 134,727,990 doses (1st shot: 56,409,347, 2nd shot: 51,658,780, 3rd shot 23,804,324, and 4th shot: 2,855,539.